Professor Lynda Gratton on ülemaailmselt tunnustatud autoriteet inimestega seonduvates strateegiaküsimustes. Ta kirjutab, õpetab ja konsulteerib inimressursi strateegia teemadel kogu maailmas. Ta on London Business Schoolis ärijuhtimise magistriprogrammi dekaan ning juhtidele mõeldud programmi "Inimressursi strateegia roll organisatsioonide muutmises" (Human Resource Strategy in Transforming Organizations) direktor. 1992. aastast alates on Lynda Gratton juhtinud Leading Edge Research Consortiumi, milles osalevad näiteks firmad Hewlett-Packard, Glaxo Wellcome ja Citibank. Arutlused nende ettevõtete teemadel moodustasid raamistiku 1999. aastal Oxford University Pressi välja antud raamatule "Strateegiline inimressursi juhtimine: ettevõtte retoorika ja inimeste tegelikkus" (Strategic Human Resource Management: Corporate Rhetoric and Human Reality). Inimeste (inimressursi) juhtimise eriala professionaalide hulgas on Gratton aastaid olnud mõtteliider. Käesolev teos näitab kõigile juhtidele, kuidas inimesi paremini mõista ja kasutada.  Lynda Gratton on sügavalt mõjutanud juhtide inimressursi strateegia alast mõtteviisi. Ta on ka mitme maailma suurema ettevõtte aktiivne konsultant, ning oma "Elava strateegia" protsessi kestel on ta koolitanud juhte kogu maailmas.